## Anexa 1 – Criteriile de verificare a conformității administrative și a eligibilității

#### A1. Criterii de verificare a conformității administrative

|  | **Criterii** | **Subcriterii** | |
| --- | --- | --- | --- |
| 1. | Cererea de finanțare conține toate anexele solicitate prevăzute in Orientări privind accesarea finanțărilor în cadrul Programului Operațional Capital Uman 2014-2020 si de ghidul solicitantului condiții specifice. | * Cererea de finanțare este însoțită de toate anexele solicitate in Orientări privind accesarea finanțărilor în cadrul Programului Operațional Capital Uman 2014-2020 si de Ghidul Solicitantului Conditii Specifice. * Totodată se verifică existența acordului de parteneriat, în situaia în care proiectul se implementează în parteneriat, care trebuie să respecte, respectă formatul indicat prin Ghidul Solicitantului - Condiții Specifice şi este asumat de catre reprezentanii legali sau imputernicitii partenerilor. | Se verifică dacă sunt încărcate în sistemul MySMIS următoarele documente și dacă informațiile din aceste documente există și sunt suficient de clare pentru a permite verificarea conformităţii administrative şi a eligibilităţii:  1. Anexa nr. 1 (anexă la *Orientări privind accesarea finanțărilor în cadrul Programului Operațional Capital Uman 2014-2020*, introdusă prin Corrigendum-ul din 25.07.2019 - Ordinul ministrului fondurilor europene nr. 1340/2019)  2. Anexa nr. 2 (anexă la *Orientări privind accesarea finanțărilor în cadrul Programului Operațional Capital Uman 2014-2020*, introdusă prin Corrigendum-ul din 25.07.2019 - Ordinul ministrului fondurilor europene nr. 1340/2019) - dacă proiectul se implementeaza in parteneriat  3. Documente suport / justificative la PROCEDURA DE SELECȚE A PARTENERILOR, dacă proiectul se implementeaza in parteneriat  4. Acordul de parteneriat (daca este cazul), semnat de solicitant și parteneri. Se verificã existența Acordului de parteneriat, în situația în care proiectul se implementeazã în parteneriat, care trebuie sã respecte formatul indicat Orientări privind accesarea finanțărilor în cadrul Programului Operațional Capital Uman 2014-2020, cu modificarile si completarile ulterioare  5. Declarație pe propria răspundere privind asumarea responsabilității pentru asigurarea sustenabilității măsurilor sprijinite, semnată de solicitant și de parteneri (dacă este cazul) (anexa nr. 4 la Ghidul solicitantului – condiții specifice). |
| 2. | Cererea de finanțare este semnată de către reprezentantul legal sau de imputernicitul acestuia? | * Se verifică dacă persoana care a semnat cererea de finanțare este aceeași cu reprezentantul legal sau împuternicitul acestuia. |  |

#### A2. Criterii de verificare a eligibilității

|  | **Criterii** | **Subcriterii prelucrate automat de către sistemul informatic\*** | **Subcriterii procesate de evaluatori** |
| --- | --- | --- | --- |
| ***Eligibilitatea solicitantului şi a partenerilor*** | | |  |
| 3. | Solicitantul și Partenerii săi (dacă e cazul) fac parte din categoria de beneficiari eligibili și îndeplinesc condițiile stabilite în Ghidul Solicitantului - Condiții Specifice? | * Solicitantul și partenerii fac parte din categoriile de beneficiari eligibili menţionate în Ghidul Solicitantului - Condiții Specifice. Solicitantul si fiecare partener este legal constituit si are domeniul/domeniile de activitate corespunzator activitatilor pe care le va desfasura in proiect * Parteneriatul are capacitate financiară: valoarea finanțării nerambursabile care poate fi accesată de fiecare organizație (în funcție de tipul acesteia) din cadrul parteneriatului nu depășește valoarea maximă (conform algoritmului prezentat mai jos). * Este prezentată motivarea selectării și rolul concret al fiecărui partener / fiecărui tip de parteneri. * Fiecare dintre parteneri, acolo unde este cazul, este implicat în cel puţin o activitate relevantă (Prin activitate relevantă se înțelege acea activitate care contribuie în mod direct la atingerea indicatorilor (de ex.: activitate din lista activităților eligibile) | * Solicitantul/partenerii fac parte din categoriile de beneficiari eligibili mentionate în Ghidul Solicitantului - Conditii Specifice. * Solicitantul/partenerii sunt legal constituit si are domeniile/ domeniul de activitate corespunzator activitatilor pe care le va desfasura in proiect. * Conditii privind capacitatea financiară. Se va avea în vedere capitolul relevant (capitolul 4.1) din documentul *Orientari privind accesarea finantarilor în cadrul POCU 2014-2020*. * Este prezentată motivarea selectării și rolul concret al fiecărui partener / fiecărui tip de parteneri (unde este cazul). * Selecția partenerului/partenerilor s-a realizat cu respectarea legislației europene și naționale (unde este cazul). * In cazul parteneriatului, partenerul trebuie să dispună de resurse necesare desfășurării activității din proiect pentru care este autorizat. În această situație, solicitantul nu are voie să subcontracteze activități pe care le prestează membrii parteneriatului. * Activitățile de subcontractare se realizează numai de către solicitantul de finanțare, nu și de partenerii acestuia. Prin excepție, partenerii pot subcontracta activități/sub-activități suport (de exemplu: organizare evenimente, pachete complete conținând transport și cazare a participanților și/sau a personalului propriu, sonorizare, interpretariat, tipărituri, etc), dar nu și activități relevante, pentru care au fost selectați ca parteneri. * Fiecare dintre parteneri, acolo unde este cazul, este implicat în cel puțin o activitate relevantă (Prin activități relevante se înțeleg activitățile 1 - 2 din secțiunea 1.4.Tipuri de activități eligibile) și care contribuie în mod direct la atingerea indicatorului de realizare solicitat prin prezenta cerere de propuneri de proiecte |
| ***Eligibilitatea proiectului*** | | |  |
| 4 | Proiectul propus spre finanțare (activitățile proiectului, cu aceleaşi rezultate, pentru aceiaşi membri ai grupului ţintă) a mai beneficiat de sprijin financiar din fonduri nerambursabile (dublă finanțare)?[[1]](#footnote-1) | * Solicitantul a bifat NU în cererea de finanţare. | Se verifică dacă solicitantul a declarat în Declarația privind evitarea dublei finanțări că proiectul propus spre finanțare (activitățile proiectului, cu aceleaşi rezultate, pentru aceiaşi membri ai grupului ţintă) NU a mai beneficiat de sprijin financiar din fonduri nerambursabile. |
| 5 | Proiectul propus spre finanțare nu este încheiat în mod fizic sau implementat integral înainte de depunerea cererii de finanțare la autoritatea de management, indiferent dacă toate plățile aferente au fost efectuate de către solicitant (art. 65, alin (6) din Reg. 1303/2013)? | * Solicitantul a bifat NU în cererea de finanţare (în vederea respectării dispozițiilor art. 65 alin. (6) din Reg. CE nr. 1303/2013 privind eligibilitatea cheltuielilor) sau, dacă a bifat și DEMARAT, solicitantul a precizat că a respectat legislația relevantă aplicabilă proiectului, conform art.125, alin 3, lit. (e) din Reg. CE nr. 1303/2013. | Se verifică dacă solicitantul a bifat NU în cererea de finanțare (în vederea respectării dispozițiilor art. 65 alin. (6) din Reg. CE nr. 1303/2013 privind eligibilitatea cheltuielilor). Ulterior, dacă a bifat și DEMARAT, se verifică dacă a precizat că a respectat legislația relevantă aplicabilă proiectului, conform art.125, alin 3, lit. (e) din Reg. CE nr. 1303/2013. |
| 6 | Proiectul se încadrează în programul operațional, conform specificului de finanțare stabilit în Ghidul Solicitantului - Condiții Specifice? | * Proiectul este încadrat în axa prioritară, prioritatea de investiţii, obiectivul specific, indicatorii de realizare imediată şi de rezultat și măsurile relevante, conform POCU şi Ghidului Solicitantului. | * Proiectul este încadrat în axa prioritarã, prioritatea de investiții, obiectivele specifice aferente acestui apel de proiecte * Proiectul prevede țintele minime ale indicatorilor specifici de realizare și de rezultat imediat prevăzute în Ghidul solicitantului – condiții specifice. |
| 7 | Grupul țintă este eligibil? | * Grupul țintă al proiectului se încadrează în categoriile eligibile menționate în Ghidul Solicitantului - Condiții Specifice. | * Grupul țintă cuprinde numărul minim obligatoriu de persoane prevăzut în Ghidul solicitantului - condiții specifice. * Grupul țintă va cuprinde exclusiv categoria de persoane prevăzută în Ghidul Solicitantului - conditii specifice**.** |
| 8 | Valoarea proiectului, contribuția financiară solicitată, valoarea subcontractării și durata acestuia se încadrează în limitele stabilite în Ghidul Solicitantului - Condiții Specifice? | * Valoarea totală a proiectului, (daca este cazul) si valoarea asistenței financiare nerambursabile solicitate se inscriu în limitele stabilite în Ghidul Solicitantului - Condiții Specifice. | * Valoarea totală eligibilă a proiectului se încadrează în valoarea maximă prevăzută în Ghidul solicitantului - condiții specifice. * Valoarea asistenței financiare nerambursabile solicitate de fiecare membru al parteneriatului trebuie să se înscrie în limita maximă stabilită în funcție de valoarea contribuției proprie minimă obligatorie, calculată în funcție de procentul minim de cofinanțare proprie (C.pr.) obligatoriu, prevăzut în Ghidul solicitantului – conditii specifice pentru fiecare tip de solicitant în parte. |
| 9 | Durata proiectului | * Durata de implementare a proiectului nu depăşeşte durata specificata în Ghidul Solicitantului Condiție Specifice, pentru proiectele depuse prin mecanismul competitiv. | Durata de implementare a proiectului se încadrează în durata maximă prevăzută în Ghidul solicitantului - condiții specifice. |
| 10 | Cheltuielile prevăzute respectă prevederile legale privind eligibilitatea? | * Cheltuielile prevăzute la capitolul de cheltuieli eligibile sunt conforme cu cele prevăzute în Ghidul Solicitantului - Condiții Specifice. | Valoarea cheltuielilor de tip FEDR directe nu depășește procentul de 10% din valoarea cheltuielilor directe eligibile aferente proiectului. |
| 11 | Bugetul proiectului respectă rata de cofinanţare? | * Bugetul respectă rata de cofinanţare (FSE, buget național și contribuție proprie). | Se va verifica respectarea contribuției proprie minimă pentru solicitant și parteneri (daca exista), valori calculate în funcție de procentul minim de cofinanțare proprie (C.pr.) obligatoriu, prevăzut în Ghidul Solicitantului – conditii specifice, pentru fiecare tip de entitate juridică în parte |
| 12 | Proiectul cuprinde cel puțin activitățile obligatorii? | * Proiectul cuprinde activitățile obligatorii (furnizarea de servicii), prevăzute în Ghidul Solicitantului - Condiții Specifice. | Proiectul cuprinde activitățile obligatorii prevăzute în Ghidul Solicitantului - Condiții Specifice. |
| 13 | Proiectul cuprinde măsurile minime de informare și publicitate? | * Proiectul cuprinde, în cadrul activității de informare și publicitate, măsurile minime prevăzute în Ghidul Solicitantului - Condiții Specifice. | * Se va verifica daca solicitantul a descris în cererea de finanțare masurile minime de informare si publicitate prevăzute in *Orientări privind accesarea finanțărilor în cadrul programului Operațional Capital Uman 2014-2020*.   Masurile minime de informare si publicitate care trebuie descrise în cererea de finantare sunt:  - Asigurarea vizibilitatii proiectului (prin expunerea unui afiș) la sediul de implementare a proiectului;  - Beneficiarii se asigura ca cei care participa în cadrul proiectului sunt informati în mod specific cu privire la sprijinul acordat prin FSE;  - Orice fel de documente referitoare la implementarea proiectelor si publicate pentru public sau participanti, inclusiv certificatele de prezenta sau alte certificate, trebuie sa includa o mentiune cu privire la faptul ca operatiunea a fost sprijinita în cadrul FSE. |

**NB: Prevederile prezentei grile de evaluare se completeaza si se interpreteaza in conformitate cu prevederile Ghidului Solicitantului – Conditii Specifice.**

1. Pentru a se considera dublă finanțare, condiţiile trebuie îndeplinite cumulativ. Solicitantul/beneficiarul trebuie să se asigure că participanţii la operaţiuni nu au reprezentat grup ţintă pentru măsuri similare, cofinanţate din fonduri nerambursabile. În cazul în care, în implementare, se constată încălcarea acestui criteriu, contractul de finanţare va fi reziliat, conform prevederilor legale în vigoare. [↑](#footnote-ref-1)